
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 90 


29 Ιανουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εξουσιοδότηση υπογραφής διοικητικών εγγράφων 
από τους Αναπληρωτές Γενικούς Διευθυντές του 
Επιτελείου Υπουργού Εθνικής Άμυνας και αναπλή- 
ρωση του Γενικού Διευθυντή Επιτελείου Υπουργού 

Εθνικής Άμυνας. 1 

Οριοθέτηση περιοχής και πιστωτικές διευκολύνσεις 
για την αποκατάσταση των ζημιών από τις πλημμύ¬ 
ρες της 27ης και 28ης Δεκεμβρίου 2002 στη νήσο 

Κάσο του Νομού Δωδεκανήσου. 2 

Τροποποίηση της ΔΥΙδ/Γ.Π. οικ. 42954/25.4.2002 
(ΦΕΚ 572/8.5.2002/τ. Β') απόφασης Ανασυγκρότη¬ 
σης της Ειδικής Επιτροπής εκδίκασης ενστάσεων 


που εκκρεμούν στα καταργηθέντα Δευτεροβάθμια 
Συμβούλια Κρίσης Ιατρικού και Οδοντιατρικού 
Προσωπικού Νοσηλευτικών Ιδρυμάτων για ιατρι¬ 
κές θέσεις Παιδοαλλεργιολογίας. 3 

Απόκτηση Ελληνικής ιθαγένειας της ομογενούς αλλο¬ 
δαπής Ασλαμάζοβα Μαργαρίτας του Παντελή. 4 

Απόκτηση Ελληνικής ιθαγένειας του ομογενούς αλλο¬ 
δαπού Σπύροβ Γρηγόρη του Γεωργίου. 5 

Απόκτηση Ελληνικής Ιθαγένειας της ομογενούς αλλο¬ 
δαπής Σπύροβα Μαρίας του Σάββα. 6 

Απόκτηση Ελληνικής Ιθαγένειας του ομογενούς αλλο¬ 
δαπού Κυριακίδη Βλαδίμηρου του Ευσταθίου. 7 

Απόκτηση Ελληνικής Ιθαγένειας της ομογενούς αλλο¬ 
δαπής Τσιβίτσοβα Ντούνιαςτου Βασιλείου. 8 

Απόκτηση Ελληνικής Ιθαγένειας του ομογενούς αλλο¬ 
δαπού Παρασκευόπουλου Ηλίατου Νικολάου. 9 

Απόκτηση Ελληνικής Ιθαγένειας του ομογενούς αλλο¬ 
δαπού Κάίσίδη Μπελογιάννη του Γεωργίου. 10 

Απόκτηση Ελληνικής Ιθαγένειας της ομογενούς αλλο¬ 
δαπής Καϊσίδη Γ εωργίου του Αντών. 11 

Απόκτηση Ελληνικής Ιθαγένειας της ομογενούς αλλο¬ 
δαπής Καϊσίδη Αικατερίνης του Ιακώβου. 12 

Απόκτηση Ελληνικής Ιθαγένειας του ομογενούς αλλο¬ 
δαπού Κάίσίδη Βαλεντίντου Γεωργίου. 13 

Απόκτηση Ελληνικής Ιθαγένειας της ομογενούς αλλο¬ 
δαπής Καϊσίδη Νίκης του Γ εωργίου. 14 


ΑΠΟΦΑΣΕΙ Σ 

Αριθ. 77575 (1) 

Εξουσιοδότηση υπογραφής διοικητικών εγγράφων από 
τους Αναπληρωτές Γ ενικούς Διευθυντές του Επιτελεί¬ 
ου Υπουργού Εθνικής Άμυνας και αναπλήρωση του Γε¬ 
νικού Διευθυντή Επιτελείου Υπουργού Εθνικής Άμυ¬ 
νας. 

Ο ΓΕΝΙΚΟΣ ΔΙΕΥΘΥΝΤΗΣ ΤΟΥ ΕΠΙΤΕΛΕΙΟΥ 
ΥΠΟΥΡΓΟΥ ΕΘΝΙΚΗΣ ΑΜΥΝΑΣ 

Έχοντας υπόψη: 

α) Τις διατάξεις του άρθρου 9 του Ν. 2292/95 «Οργάνω¬ 
ση και λειτουργία Υπουργείου Εθνικής Άμυνας, διοίκηση 
και έλεγχος των Ενόπλων Δυνάμεων και άλλες διατάξεις» 
(ΦΕΚ Α' 35). 

β) Τις διατάξεις του άρθρου 5 του Π.Δ. 281/2002 «Επι¬ 
τελείο Υπουργού Εθνικής Άμυνας»(ΦΕΚ Α' 120), όπως το 
άρθρο αυτό αντικαταστάθηκε με το άρθρο μόνο του Π.Δ. 
3/2003 «Τροποποίηση διατάξεων του Π.Δ. 281/92 «Επιτε¬ 
λείο Υπουργού Εθνικής Άμυνας» (ΦΕΚ Α' 3). 

γ) Τις διατάξεις των άρθρων 8 και 9 παρ. 1 και 3 του Ν. 
2690/99 «Κύρωση του Κώδικα Διοικητικής Διαδικασίας 
και άλλες διατάξεις» (ΦΕΚ Α' 45). 

δ) Τις διατάξεις του άρθρου 29Α' του Ν. 1558/85 «Κυ¬ 
βέρνηση και κυβερνητικά όργανα» (ΦΕΚ Α' 137), που προ¬ 
στέθηκε με το άρθρο 27 του Ν. 2081/92 (ΦΕΚ Α' 154), 
όπως τροποποιήθηκε από το άρθρο 1 παρ. 2 του Ν. 
2469/97 (ΦΕΚ Α' 38). 

ε) Τις Φ. 470.1/439/2723/Σ.770/30.8.2002 «Τοποθέτηση 
Αναπληρωτή Γενικού Διευθυντή του Επιτελείου του 
Υπουργού Εθνικής Άμυνας» και πρωτ. 76580/13.1.2003 
«Τοποθέτηση Αναπληρωτών Γενικών Διευθυντών ΕΠΥΕ- 
©Α» Αποφάσεις του Υπουργού Εθνικής Άμυνας (ΦΕΚ Γ 
197/2002 και 8/2003). 

στ) Το γεγονός ότι από τις διατάξεις της παρούσας από¬ 
φασης δεν προκαλείται πρόσθετη επιβάρυνση σε βάρος 
του κρατικού προϋπολογισμού, αποφασίζουμε: 

1. Εξουσιοδοτούμε τους Αναπληρωτές Γενικούς Διευ¬ 
θυντές ΕΠΥΕΘΑ να υπογράφουν με εντολή του Γενικού 
Διευθυντή ΕΠΥΕΘΑ πράξεις ή άλλα διοικητικά έγγραφα 
αρμοδιότητας Γενικού Διευθυντή ως εξής : 

α) Το Δημήτριο - Ανδρέα Νεζερίτη για θέματα αρμοδιό¬ 
τητας της Διεύθυνσης Διεθνών Σχέσεων. 

β) Το Γεώργιο Κυριακούδη για θέματα αρμοδιότηταςτων: 

(1) Τμήματος Στρατολογικής Πολιτικής της Διεύθυνσης 
Ανθρωπίνου Δυναμικού 

(2) Διεύθυνσης Διοικητικής και Κοινωνικής Μέριμνας 

(3) Γ ραφείου Πληροφορικής και Έρευνας και 

(4) Γραφείου Οικονομικού, εκτός της διαχείρισης του 
κονδυλίου ειδικών εξόδων του ΕΠΥΕΘΑ. 

2. Οι Αναπληρωτές Γενικοί Διευθυντές ΕΠΥΕΘΑ ανα¬ 
πληρώνουν το Γενικό Διευθυντή ΕΠΥΕΘΑ, κατ’ άρθρο 5 
του Π.Δ. 281/2002, αντικασταθέντος με το άρθρο μόνο 
του Π.Δ. 3/2003, σε περίπτωση απουσίας ή κωλύματος 
του, κατά τα αντικείμενα που αναφέρονται στην παρά¬ 
γραφο 1 της παρούσας. 

3. Ο Γ ενικός Διευθυντής ΕΠΥΕΘΑ διατηρεί πάντοτε το 
δικαίωμα ενημέρωσης και υπογραφής επί των ανωτέρω 
αντικειμένων. 

4. Η ισχύς της απόφασης αυτής αρχίζει από τη δημοσί¬ 
ευσή της, στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2003 

Ο Γενικός Διευθυντής 
ΚΩΝΣΤΑΝΤΙΝΟΣ ΚΑΡΑΓΙΑΝΝΑΚΟΣ 

-♦- 

Αριθ. 132/Α32 (2) 

Οριοθέτηση περιοχής και πιστωτικές διευκολύνσεις για 
την αποκατάσταση των ζημιών από τις πλημμύρες της 
27ης και 28ης Δεκεμβρίου 2002 στη νήσο Κάσο του 
Νομού Δωδεκανήσου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιώνεκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περίοργάνωνασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6του Ν. 1418/84 «Περί Δημοσίων Έργων και ρυθ¬ 
μίσεως συναφών θεμάτων» (ΦΕΚ Α' 23). 

4. Τις διατάξεις του Ν. 128/75 «περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 


5. Τις διατάξειςτου άρθρου ΙΟτου Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Δ16α/04/773/29.11.90 κοινή απόφαση του 
Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την 50148/542/24.6.92 κοινή απόφαση των Υπουρ¬ 
γών Εθν. Οικονομίας, Οικονομικών και Βιομηχανίας, 
Ενέργειας και Τεχνολογίας και Εμπορίου «Περιστολή δα¬ 
πανών Δημοσίου Τομέα» (ΦΕΚ 420/Β/1.7.92). 

9. Τις διατάξειςτου άρθρου 22του Ν. 2362 «ΠερίΔημο¬ 
σίου Λογιστικού ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 
154 Α') και το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προγράμ¬ 
ματος Δημοσίων Επενδύσεων και συγκεκριμένα τα έργα 
2000ΣΕ06900025,2000ΣΕ06900026,2000ΣΕ06900027 
της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητας του. Το ύψος της 
δαπάνης αυτής θα είναι της τάξης των 250.000 €. 

11. Την ΔΙΔΚ/Φ 1/2/22875/31.10.2001 (ΦΕΚ 1480/Β/ 
31.10.2001) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, για την ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης, Σταύρο Μπένο και Λάμπρο Παπαδήμα. 

12. Την 1100383/1330/Α0006/ 31.10.2001 (ΦΕΚ 
1485/Β/31.10.2001) κοινή απόφαση του Πρωθυπουργού 
και του Υπουργού Οικονομικών, για τον καθορισμό αρμο- 
διοτήτωντων Υφυπουργών Οικονομικών, Απόστολου Φω- 
τιάδη και Γεώργιου Φλωρίδη. 

13. Την Υ6/31.10.2001 (ΦΕΚ 1484/Β/ 31.10.2001) κοινή 
απόφαση του Πρωθυπουργού και της Υπουργού 
ΠΕ.ΧΩ.Δ.Ε., για την ανάθεση αρμοδιοτήτων στους Υφυ¬ 
πουργούς ΠΕ.ΧΩ.Δ.Ε., Ιωάννη Τσακλίδη και Ροδούλα Ζήση. 

14. Το Π.Δ. 81/2002 (ΦΕΚ 57/21.3.2002), για συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών. 

15. Το ΔΔΟΥ 186/9.1.2003 έγγραφο της Νομαρχιακής 
Αυτοδιοίκησης Δωδεκανήσου. 

16. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους της Νήσου Κάσου 
που επλήγησαν από τις πλημμύρες της 27ης και 28ης Δε¬ 
κεμβρίου 2002, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχήν Βορείου Ελλάδος κ.λπ.», όπως αυτή κυρώθηκε, 
τροποποιήθηκε και συμπληρώθηκε με τους Νόμους 
867/79, 1048/80, 1133/81 και 1190/81 όπως ορίζεται στο 
άρθρο 10 του Ν. 2576/98 καθώς και των σχετικών κανονι¬ 
στικών πράξεων όπως ισχύουν σήμερα για την αποκατά¬ 
σταση των ζημιών των κτιρίων γενικά, τις οποίες προκά- 
λεσαν οι πλημμύρες της 27ης και 28ης Δεκεμβρίου 2002 
στη Νήσο Κάσο του Νομού Δωδεκανήσου. 

2. Το έργο της αποκατάστασης των ζημιών από τις 
πλημμύρες, που έπληξαντη Νήσο Κασο, ανατίθεται στην 
Υπηρεσία Αποκατάστασης Σεισμοπλήκτων (Υ.Α.Σ.). 

3. Ορίζεται προθεσμία ενός (1) έτους, από τη δημοσίευ¬ 
ση της παρούσας απόφασης σε ΦΕΚ, για την υποβολή αι¬ 
τήσεων, συνοδευόμενων από τα απαραίτητα δικαιολογη- 
τικά, για την δανειοδότηση των πληγέντων κτισμάτων από 
τις πλημμύρες της 27ης και 28ης Δεκεμβρίου 2002. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικής συνδρομής 
(άτοκο δάνειο και δωρεάν κρατική αρωγή) για την αποκα¬ 
τάσταση των ζημιών που προκάλεσαν οι πλημμύρες της 
27ης και 28ης Δεκεμβρίου 2002 στη Νήσο Κάσο. 

α) Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα- 
ρακτηρισθεί κατεδαφιστέα, αλλά οι ζημιές που προκλή- 
θηκαν από τις πλημμύρες δεν επιδέχονται, σύμφωνα με 
την κρίση της αρμόδιας Υπηρεσίας που αναφέρεται στην 
παρ. 2 της παρούσας, ουσιαστική αποκατάσταση, δηλα¬ 
δή, επισκευή που εξασφαλίζει την αναγκαία αντισεισμική 
αντοχή τους. 

β) Την επισκευή των πόσης φύσεως κτιρίων που έχουν 
υποστεί ζημιές από τις πλημμύρες, και δεν οφείλονται σε 
υπαιτιότητα των ενδιαφερομένων ή αφορούν κατασκευα¬ 
στικές ελλείψεις και ατέλειες. Τα ανωτέρω δάνεια δύνα- 
νται να χρησιμοποιηθούν και για αυτοστέγαση. 

γ) Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται στεγαστικής συνδρομής. 
Προκειμένου να γίνει άρση του χαρακτηρισμού του εγκα- 
ταλελειμμένου θα πρέπει το κτίσμα να έχει κουφώματα 
και να ήταν στοιχειωδώς κατοικήσιμο και ο ενδιαφερόμε¬ 
νος να προσκομίσει τα ακόλουθα δικαιολογητικά: 

α) Βεβαίωση ΔΕΗ ότι είχε ρεύμα τουλάχιστον ένα χρό¬ 
νο πριν από τις πλημμύρες. 

β) Δήλωση στοιχείων ακινήτων (Ε9) και (Ε1), στα οποία 
να περιλαμβάνεται το πληγέν ακίνητο, για το χρονικό διά¬ 
στημα πριν από τις πλημμύρες της 27ης και 28ης Δεκεμ¬ 
βρίου 2002. 

II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της στεγαστικής συνδρομής (άτοκο δά¬ 
νειο και δωρεάν κρατική αρωγή) καθορίζονται από την 
Υπηρεσία Αποκατάστασης Σεισμοπλήκτων (Υ.Α.Σ.) στην 
οποία οι ενδιαφερόμενοι θα πρέπει να υποβάλουν αίτηση 
με τα σχετικά δικαιολογητικά, μέσα στις προθεσμίες που 
καθορίζονται στην παρούσα απόφαση. 

2. Η Υπηρεσία Αποκατάστασης Σεισμοπλήκτων (Υ.Α.Σ.) 
θα χορηγεί στους δικαιούχους βεβαίωση με την οποία θα 
προσδιορίζεται το ύψος της απαιτούμενης δαπάνης επι¬ 
σκευής ή το ποσό που δικαιούται ο ενδιαφερόμενος για 
ανακατασκευή ή αυτοστέγαση. Στη βεβαίωση θα αναφέ- 
ρεται το ποσό της δωρεάν κρατικής αρωγής καθώς και 
του στεγαστικού δανείου, σύμφωνα με τους όρους που 
καθορίζονται κατωτέρω για τα κτίρια που βρίσκονται 
εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία ή ο ιδιοκτήτης το επιθυμεί, τότε ο 
ιδιοκτήτης, ή καθένας από τους συνιδιοκτήτες (εφόσον 
υφίσταται συνιδιοκτησία), δικαιούται στεγαστική συν¬ 


δρομή για αυτοστέγαση με αγορά ή ανέγερση κατοικίας 
σε άλλη πληγείσα περιοχή. 

4. Σε περίπτωση που κατέρρευσαν κτίσματα από τις 
πλημμύρες ή κατεδαφίστηκαν αμέσως μετά από αυτές με 
εντολή Δημόσιας ή Δημοτικής Αρχής, χωρίς να έχουν εκ- 
δοθεί πρωτόκολλα επικινδύνως ετοιμόρροπου, από τις 
κατά Νόμο Τριμελείς Επιτροπές και οι ιδιοκτήτες τους 
έχουν ξεκινήσει την ανέγερση της νέας οικοδομής με 
άδεια που εκδόθηκε μετά τις πλημμύρες της 27ης και 
28ης Δεκεμβρίου 2002, εγκρίνουμε τη δανειοδότηση 
τους εφόσον: 

α) Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

β) Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτογρα¬ 
φίες κλπ.). 

γ) Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κ.λπ.). 

δ) Η αρμόδια Δημόσια ή Δημοτική Αρχή βεβαιώνει, ότι 
δόθηκε εντολή για την κατεδάφιση του κτίσματος προς 
αποτροπή αμέσου κινδύνου μετά τις πλημμύρες ή βεβαί¬ 
ωση ότι το κτίσμα κατέρρευσε από τις πλημμύρες της 
27ης και 28ης Δεκεμβρίου 2002. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 
Η στεγαστική συνδρομή (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τράπεζα έγγραφη συνη- 
γορία της Υ.Α.Σ. με τους ακόλουθους βασικούς όρους: 

α) Γ ια κτίσματα που έχουν χρήση κατοικίας 385 € ανά 
τ.μ. και με ανώτατο όριο δανειοδοτούμενης επιφάνειας τα 
120 τ.μ., ανά χωριστή ιδιοκτησία. 

β) Γ ια κτίρια που έχουν χρήση επαγγελματικού χώρου η 
στεγαστική συνδρομή ανέρχεται στο ποσό των 235 € α- 
νάτ.μ. και για δανειοδοτούμενη επιφάνεια μέχρι 120τ.μ., 
ήτοι μέχρι του ποσού των 28.200 € για τα πρώτα 150 τ.μ. 
Στην περίπτωση που ο επαγγελματικός χώρος έχει επι¬ 
φάνεια άνω των 150 τ. μ., για τον υπολογισμό της συνολι¬ 
κής δανειοδότησης θα διαιρείται η επιφάνεια του σε τμή¬ 
ματα των 150 τ.μ. για τα τυχόν δάνεια που θαπροκύψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 150 € ανά τ.μ. και για δανειοδοτούμενη επιφάνεια 
120 τ.μ., ήτοι μέχρι του ποσού των 18.000 € για κάθε επι¬ 
πλέον δάνειο που θα χορηγείται. 

Το προκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα μετά ισχύοντα ανώτατα όρια (εμβαδού και δα¬ 
νείου). 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

δ) Γ ια κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 

ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ε) Για βοηθητικούς χώρους της αυτής οικοδομής ή ευρι¬ 
σκόμενους στο αυτό οικόπεδο που συμπληρώνουν τη λει¬ 
τουργικότητα της και με την προϋπόθεση ότι το σύνολο 
της δανειοδοτούμενης επιφάνειας (κύριος και βοηθητικός 
χώρος) δεν υπερβαίνει τα 120 τ.μ. (π.χ. αποθήκες τροφί¬ 
μων, ιματιοθήκες, κουζίνες, φούρνοι κ.λπ.) η ανάτ.μ. τιμή 
αποζημίωσης κατεδαφιστέου κτίσματος (είτε βάση πρω¬ 
τοκόλλων κατεδαφίσεως είτε ως ασύμφορα επισκευής εί¬ 
τε ως μη ασφαλώς επισκευάσιμα λόγω ευτελών δομικών 
υλικών) είναι η αυτή με της κατοικίας, παράγραφος (α). 

ζ) Γ ια αποθήκες οποιοσδήποτε χρήσης (οικιακή ή επαγ¬ 
γελματική αποθήκη) καθώς και στάβλους, αγροτικά κτί- 
σματα, χώρους αποθήκευσης, που είτε βρίσκονται στο 
ίδιο οικόπεδο με το κυρίως κτίσμα είτε σε άλλο η ανά τ.μ. 
τιμή αποζημίωσης κατεδαφιστέου, ανέρχεται στο ποσό 
των 135 € κατεδαφιζόμενης επιφάνειας και μέχρι εμβα- 
δού 120 τ.μ.: 

η) Για την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ- 
βαδού που χρησιμοποιούνται εποχιακά) η στεγαστική 
συνδρομή ανέρχεται στο ποσό των 205 € ανά τ.μ. κατε- 
δαφιζόμενης επιφάνειας και μέχρι συνολικού εμβαδού 
120τ.μ. 

θ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής συνδρομής ανέρχε¬ 
ται στο ποσό των 355 € ανά τ.μ. επί του συνόλου της κα- 
τεδαφιστέας επιφάνειας και η ανεγειρόμενη επιφάνεια 
δεν θα πρέπει να είναι μικρότερη του 75% της κατεδαφι- 
σθείσης. 

ι) Για κτίρια με περισσότερες χωριστές ιδιοκτησίες (πο¬ 
λυκατοικίες) ο κάθε ιδιοκτήτης δικαιούται εκτός της στε- 
γαστικής συνδρομής ανακατασκευής ή αυτοστέγασης 
που αντιστοιχεί στην ιδιοκτησία του και επί πλέον στεγα- 
στική συνδρομή ανάλογη με το ποσοστό του επί των κοι¬ 
νοχρήστων χώρων και μέχρι συνολικού εμβαδού 120 τ.μ. 
αθροιστικά (από ιδιοκτησία και κοινόχρηστο χώρο). 

ια) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική συνδρομή για ανακατασκευή ή αυτο¬ 
στέγαση θα, καλυφθεί από τον Προϋπολογισμό Δημο¬ 
σίων Επενδύσεων και ορίζεται σε ποσοστό 33% της στε- 
γαστικής συνδρομής και μόνο για μία ιδιοκτησία. Στην 
περίπτωση της παρ. (β) κάθε τμήμα με επιφάνεια 150 τ.μ. 
θεωρείται ανεξάρτητη ιδιοκτησία. 

ιβ) Σε περίπτωση που στον ίδιο ιδιοκτήτη ανήκαν πριν 
από τις πλημμύρες περισσότερες της μίας ιδιοκτησίες, 
δάνειο δικαιούται για κάθε μία από αυτές, ενώ δωρεάν 
κρατική αρωγή μόνο για τη μία ιδιοκτησία, την οποία επι¬ 
λέγει ο ίδιος με Υπεύθυνη Δήλωση. Γ ιατις πέραν της μίας 
ιδιοκτησίες το σύνολο της στεγαστικής συνδρομής χορη¬ 
γείται υπό μορφή δανείου, χωρίς δωρεάν κρατική αρωγή. 

ιγ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατασκευ¬ 
άσει κτίσμα εμβαδού τουλάχιστον ίσο με το 67% του εμ¬ 
βαδού ή του όγκου του κατεδαφιστέου κτίσματος, με βά¬ 
ση το οποίο υπολογίστηκε το δάνειο. Σε όλες τις άλλες πε¬ 
ριπτώσεις ανακατασκευής, υποχρέωση του ιδιοκτήτη 
είναι να ανακατασκευάσει κτίσμα εμβαδού τουλάχιστον 
ίσο με το 67% του εμβαδού του κατεδαφιστέου κτίσμα¬ 
τος, με βάση το οποίο υπολογίστηκε η στεγαστική συν¬ 
δρομή. 


ιδ) Στις περιπτώσεις αυτοστέγασης η Σ.Σ. δεν μπορεί να 
υπερβαίνει το αναφερόμενο στα συμβόλαια αγοραπωλη¬ 
σίας τίμημα. Η αγοραζόμενη κατοικία θα πρέπει να είναι 
νομίμως υφιστάμενη και να έχει εμβαδό τουλάχιστον ίσο 
με το 40% της δανειοδοτούμενης επιφάνειας του κατεδα- 
φιστέου κτίσματος. Στις περιπτώσεις που το κτίσμα στο 
οποίο πραγματοποιείται η αυτοστέγαση δεν έχει οικοδο¬ 
μική άδεια (οικισμοί προϋφιστάμενοι του 1923) η στατική 
επάρκεια του κτιρίου θα πρέπει να βεβαιώνεται από δύο 
ιδιώτες Πολιτικούς Μηχανικούς. 

ιε) Για ανακατασκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς το 
σύνολό τους (όπως αναφέρεται στο ΦΕΚ δημοσίευσης 
της απόφασης χαρακτηρισμού), η Σ.Σ. ανέρχεται μέχρι 
του ποσού των 470 € ανάτ. μ. χωρίς περιορισμό ως προς 
το συνολικό εμβαδόν της ιδιοκτησίας. 

ιστ) Για κτίρια που έχει χαρακτηριστεί διατηρητέα μόνο 
η όψη (όπως αναφέρεται στο ΦΕΚ δημοσίευσης της από¬ 
φασης χαρακτηρισμού) και κρίνονται κατεδαφιστέα, χο¬ 
ρηγείται Σ.Σ. ανακατασκευής της όψης με χρήση του τι¬ 
μολογίου επισκευής της Υπηρεσίας για διατηρητέα ή πα¬ 
ραδοσιακά κτίρια και ανακατασκευής του υπολοίπου 
κτιρίου με τα όρια τιμών που ισχύουν για την αντίστοιχη 
κατηγορία κτιρίου, όπως αναφέρονται στις σχετικές πα¬ 
ραγράφους, χωρίς περιορισμό του εμβαδού. 

Για να ισχύουν οι περιπτώσεις ιε) και ιστ) θα πρέπει τα 
κτίρια να ήταν χαρακτηρισμένα διατηρητέα ή παραδο¬ 
σιακά, από το ΥΠΕΧΩΔΕ ή από το Υπουργείο Πολιτισμού, 
(ημερομηνία ΦΕΚ δημοσίευσης της απόφασης χαρακτη¬ 
ρισμού) ή να είχε αρχίσει η διαδικασία χαρακτηρισμού 
τους πριν την ημέρα του σεισμού. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από την πλημμύρα και όχι 
από εγκατάλειψη. 

2. ΕΠΙΣΚΕΥΗ 

α) Γ ια την επισκευή ζημιών μόνο στα «μη φέροντα»στοι- 
χεία κτιρίων το ποσό της στεγαστικής συνδρομής ανέρ¬ 
χεται μέχρι 90 € ανά τ.μ. και μέχρι συνολικού εμβαδού 
120 τ.μ. ανά χωριστή ιδιοκτησία. 

β) Γιατην επισκευή ζημιών μόνο στον «φέροντα» οργα¬ 
νισμό κτιρίων της στεγαστικής συνδρομής ανέρχεται μέ¬ 
χρι, του ποσού των 120 € ανά τ.μ. χωρίς περιορισμό ως 
προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανά τ.μ. ύψος της στεγαστικής 
συνδρομής δεν επιτρέπεται να υπερβαίνει το όριο των 
195 € ανάτ.μ. αθροιστικά. 

δ) Γ ια τις επισκευές κτιρίων κάθε χρήσης που είναι χα¬ 
ρακτηρισμένα διατηρητέα ή παραδοσιακά ως προςτο σύ¬ 
νολο τους (όπως αναφέρεται στο ΦΕΚ δημοσίευσης της 
απόφασης χαρακτηρισμού), η Σ.Σ. ανέρχεται μέχρι του 
ποσού των 470€ ανά τ.μ. χωρίς περιορισμό ως προς το 
συνολικό εμβαδόν της ιδιοκτησίας. 

ε) Γ ια κτίρια που έχουν χαρακτηριστεί διατηρητέες μό¬ 
νο οι όψεις (όπως αναφέρεται στο ΦΕΚ δημοσίευσης της 
απόφασης χαρακτηρισμού) και κρίνονται επισκευάσιμες, 
χορηγείται Σ.Σ. επισκευής διατηρητέου ή παραδοσιακού 
κτιρίου για τις όψεις, χωρίς όριο δανειοδότησης. Γ ια το 
υπόλοιπο κτίριο χορηγείται Σ.Σ. επισκευής ή ανακατα¬ 
σκευής, με τα όρια τιμών και επιφανειών, ανάλογα με την 
χρήση του κτιρίου, όπως αναφέρονται στις σχετικές πα¬ 
ραγράφους. 

Για να ισχύουν οι περιπτώσεις δ) και ε) θα πρέπει τα κτί¬ 
ρια να ήταν χαρακτηρισμένα διατηρητέα ή παραδοσιακά, 
από το ΥΠΕΧΩΔΕ ή από το Υπουργείο Πολιτισμού, (ημε¬ 
ρομηνία ΦΕΚ δημοσίευσης της απόφασης χαρακτηρι¬ 
σμού) ή να είχε αρχίσει η διαδικασία χαρακτηρισμού τους 
πριν την ημέρα του σεισμού. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από την πλημμύρα και όχι 
από εγκατάλειψη. 

στ) Για επισκευή αποθηκών ανεξαρτήτου χρήσης, 
αγροτικών κτισμάτων (πλην οικιών) η στεγαστική συν¬ 
δρομή ανέρχεται μέχρι συνολικού ποσού 2.350 € για κά¬ 
θε κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής συν¬ 
δρομής (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 205 € 
ανά τ.μ. επί του συνόλου της επιφάνειας του κτιρίου. Γ ια 
ύψος δανειοδότησης που δεν υπερβαίνει το ως άνω ποσό 
η σχετική έγκριση θα εκδίδεται από την αρμόδια Υπηρε¬ 
σία που αναφέρεται στην παρ. 2 του κεφ. Α. Γ ια ύψος δα¬ 
νείου που υπερβαίνει το ως άνω ποσό η υπόθεση θα πα- 
ραπέμπεται στο Τμήμα Αποκατάστασης Ζημιών της 
Υ.Α.Σ. για την έκδοση της συμπληρωματικής έγκρισης. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση των ζημιών της ιδιοκτησίας του, και πρόσθετη στε- 
γαστική συνδρομή για την κάλυψη της δαπάνης που ανα¬ 
λογεί για την αποκατάσταση των ζημιών των κοινοκτήτων 
στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική συνδρομή επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε ποσοστό 33% της στεγαστικής συνδρομής και μό¬ 
νον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από τις πλημμύρες, περισσότερες της μίας ιδιοκτησίες, 
στεγαστική συνδρομή δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες το σύνολο της στε- 
γαστικής συνδρομής χορηγείται υπό μορφή δανείου, χω¬ 
ρίς δωρεάν κρατική αρωγή. 

3. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής συνδρομής για ανακατα- 
σκευή θα αναληφθεί σε δύο δόσεις, η πρώτη από τις οποί¬ 
ες, που περιλαμβάνει ολόκληρη την δωρεάν κρατική αρω¬ 
γή καιτο μισό (1/2) του δανείου, καταβάλλεται με την υπο¬ 
γραφή της δανειστικής σύμβασης, η δε επόμενη, που 
περιλαμβάνει το υπόλοιπο μισό (1/2) του δανείου, κατα¬ 
βάλλεται, όταν θα έχουν εκτελεστεί εργασίες, που αφο¬ 
ρούν στην κατασκευή του φέροντα οργανισμού, τοιχο¬ 
ποιιών, επιχρισμάτων, κουφωμάτων και κιγκλιδωμάτων. 
Στις περιπτώσεις που δεν έχει χορηγηθεί αποδεδειγμένα 
η δωρεάν κρατική αρωγή θα χορηγείται το σύνολο του 
δανείου και η δωρεάν κρατική αρωγή θα ενέχει θέση β' δό¬ 
σης του δανείου. 

β) Η στεγαστική συνδρομή για επισκευές χορηγείται σε 
δύο δόσεις, η πρώτη από τις οποίες, που περιλαμβάνει 


ολόκληρη την δωρεάν κρατική αρωγή και το μισό (1/2) 
του δανείου, καταβάλλεται, με την υπογραφή της δανει¬ 
στικής σύμβασης και η επόμενη, που περιλαμβάνει το 
υπόλοιπο μισό (1/2) του δανείου, καταβάλλεται, με την 
εκτέλεση εργασιών που καλύπτουν το 80% του χορηγη- 
θέντος ποσού. 

γ) Το ποσό της στεγαστικής συνδρομής για αυτοστέ¬ 
γαση θα χορηγείται εφάπαξ με την προσκόμιση οριστι¬ 
κού συμβολαίου αγοράς και πιστοποιητικού μεταγρα¬ 
φής ή προσυμφώνου με την υποχρέωση της υποβολής 
οριστικού συμβολαίου και πιστοποιητικού μεταγραφής 
σε χρόνο που θα ορίζεται στην εγκριτική απόφαση της 
αρμόδιας Υπηρεσίας που αναφέρεται στην παρ. 2 του 
κεφ. Α. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφληση τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί είκοσι τέσσερις 
(24) μήνες μετά την υπογραφή της δανειστικής σύμβα¬ 
σης. 

ε) Η στεγαστική συνδρομή για την αποκατάσταση ζη¬ 
μιών σε πάγιες εγκαταστάσεις επιχειρήσεων και επαγ- 
γελματιών επιτρέπεται να χορηγηθεί, με τους ίδιους 
όρους, και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρουςτων ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. Μετά την πάροδο των 45 ημερών, το δικαίω¬ 
μα υποβολής αίτησης για χορήγηση στεγαστικής συν¬ 
δρομής μπορεί να ασκηθεί και από τον ενοικιαστή, για λο¬ 
γαριασμό του αμελούντος ιδιοκτήτη. Σε κάθε περίπτωση, 
η υποχρέωση για την καταβολή των δόσεων του δανείου 
βαρύνει τον ιδιοκτήτη. 

στ) Τα δάνεια βαρύνονται με επιτόκιο ίσο προς αυτό 
των εντόκων γραμματίων Δημοσίου δωδεκάμηνης διάρ¬ 
κειας της εκάστοτε τελευταίας εκδόσεως που χρονικά 
προηγείται της έναρξης κάθε περιόδου εκτοκισμού των 
δανείων, προσαυξημένο κατά δύο (2) εκατοστιαίες μο¬ 
νάδες, χωρίς άλλη προσαύξηση για προμήθεια κ.λπ., 
επιδοτούμενο κατά 100% από το λογαριασμό του Ν. 
128/75. 

ζ) Γ ια τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

IV. ΝΕΟΙΚΤΗΤΟΡΕΣ 

1. Εγκρίνουμε τη δυνατότητα μεταβιβάσεωςτης στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων, ασχέτως του τρόπου απο- 
κτήσεως και του είδουςτης ιδιοκτησίας, που έχουν επ’αυ- 
τού (καθολική διαδοχή, ειδική διαδοχή, επικαρπία, ψιλή 
κυριότητα, συνιδιοκτησία κ.λπ.). Απαραίτητη όμως προϋ¬ 
πόθεση είναι, οι νέοι κτήτορες να έχουν υποβάλλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από τις πλημμύρες της 27ης και 28ης Δεκεμ¬ 
βρίου 2002 στη Νήσο Κάσο. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν την πλήρη κυριό¬ 
τητα του ακινήτου με γονική παροχή, μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

VI. ΥΠΟΘΗΚΕΣ ΔΑΝΕΙΩΝ 

Για ποσά μέχρι 3.000 € δεν απαιτείται εγγραφή υπο¬ 
θήκης. 

Για την ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν 
του δανείου ή αντ’ αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του ακι¬ 
νήτου καλύπτει το ασφαλιζόμενο δάνειο. Η υποθήκη μπο¬ 
ρεί επίσης να μεταφέρεται εκ των υστέρων σε άλλο ακί¬ 
νητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναώνπληγέντων 
από τις πλημμύρες της και 28ης Δεκεμβρίου 2002 στη Νή¬ 
σο Κάσο και στις περιπτώσεις που υπάρχει αδυναμία προ¬ 
σφοράς ακινήτου για εγγραφή υποθήκης, προς εξασφά¬ 
λιση του δανείου, πιστοποιούμενη από σχετική βεβαίωση 
της αρμόδιας Μητρόπολης που ανήκει ο Ιερός Ναός . 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α) Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και θα 
αντιστοιχεί σε ποσοστό 10% επί ολοκλήρου του ποσού 
του δανείου. 

γ) Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 2,5 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

VIII. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 150.000 € για τα επόμενα 
τέσσερα οικονομικά έτη και θα βαρύνει τα έργα, 
2000ΣΕ06900025, 2000ΣΕ06900026, 2000ΣΕ06900027 
της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνειτο λογαριασμό του Ν. 128/75, ο οποίος δή¬ 
μιου ργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του. 


Το ύψος της δαπάνης αυτής είναι 250.000 € . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,22 Ιανουάριου 2003 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΔΗΜΟΣΙΩΝ ΕΡΓΩΝ 

Λ. ΠΑΠΑΔΗΜΑΣ I. ΤΣΑΚΛΙΔΗΣ 

-Φ- 

Αριθ. ΔΥΙδ/Γ.Π. οικ.6618 (3) 

Τροποποίηση της ΔΥΙδ/Γ.Π. οικ. 42954/25.4.2002 (ΦΕΚ 
572/8.5.2002/τ. Β') απόφασης Ανασυγκρότησης της 
Ειδικής Επιτροπής εκδίκασης ενστάσεων που εκκρε- 
μούν στα καταργηθέντα Δευτεροβάθμια Συμβούλια 
Κρίσης Ιατρικού και Οδοντιατρικού Προσωπικού Νο¬ 
σηλευτικών Ιδρυμάτων για ιατρικές θέσεις Παιδοαλ- 
λεργιολογίας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ.Α'). 

2. Τις διατάξειςτου άρθρου 37 παρ. 12του Ν. 2519/1997 
(Φ.Ε.Κ. 165/97 τ.Α') «Ανάπτυξη και Εκσυγχρονισμός του 
Εθνικού Συστήματος Υγείας, οργάνωση των Υγειονομι¬ 
κών Υπηρεσιών, ρυθμίσεις για το φάρμακο και άλλες δια¬ 
τάξεις». 

3. Τις διατάξεις του άρθρου 24 παρ. 4 του Ν. 2716/99 
(ΦΕΚ96/99τ. Α') «Ανάπτυξη και Εκσυγχρονισμός των υπη¬ 
ρεσιών ψυχικής υγείας και άλλες διατάξεις». 

4. Την 513/00 Ερ.25/00 γνωμοδότηση της 4ης Οκτωβρί¬ 
ου 2000 του Δ' Τμήματος του Νομικού Συμβουλίου του 
Κράτους. 

5. Την απόφαση μας ΔΥΙδ/Γ.Π. οικ. 42954/25.4.2002 
(ΦΕΚ572/8.5. 2002τ. Β'). 

6. Την από 25.11.2002 αίτηση παραίτησης του Μιχαλά- 
κου Στέφανου. 

7. Το από 20.12.2002 έγγραφο της Εκτελεστικής Επι¬ 
τροπής του Κεντρικού Συμβουλίου Υγείας, αποφασίζου¬ 
με: 

1. Τροποποιούμε την ανωτέρω (5) σχετική απόφασή 
μας και διορίζουμε στην Ειδική Επιτροπή εκδίκασης εν¬ 
στάσεων που εκκρεμούν στα καταργηθέντα Δευτεροβάθ¬ 
μια Συμβούλια Κρίσης Ιατρικού και Οδοντιατρικού Προ¬ 
σωπικού Νοσηλευτικών Ιδρυμάτων για ιατρικές θέσεις 
Παιδοαλλεργιολογίας, τακτικό μέλος την Δράκου Χριστί¬ 
να, Δ/ντρια στο Γενικό Νοσοκομείο Παίδων Αθηνών «Π. 
και Α. ΚΥΡΙΑΚΟΥ», από την ειδικότητα της Παιδιατρικής 
σε αντικατάσταση του Μιχαλάκου Στέφανου, που παραι¬ 
τήθηκε. 

2. Εισηγητή της Επιτροπής από την ειδικότητα της Παι¬ 
διατρικής ορίζουμε την Δράκου Χριστίνα. 

3. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,22 Ιανουάριου 2003 

Ο ΥΠΟΥΡΓΟΣ 

ΚΩΝ/ΝΟΣΣΤΕΦΑΝΗΣ 

(4) 

Απόκτηση Ελληνικής ιθαγένειας της ομογενούς αλλοδα¬ 
πής Ασλαμάζοβα Μαργαρίτας του Παντελή. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 1093 6/12.12.2002 απόφαση του Γενικού 
Γραμματέα Περιφέρειας Ανατολικής Μακεδονίας - 
Θράκης, γίνεται δεκτή η από 28.6.2001 αίτηση της ομο¬ 
γενούς αλλοδαπής Ασλαμάζοβα Μαργαρίτας του Πα¬ 
ντελή για την απόκτηση Ελληνικής Ιθαγένειας, ως και ο 
εξελληνισμός του επωνύμου της από Ασλαμάζοβα σε 
Ασλαμαζίδου. 

Με εντολή Γενικού Γραμματέα Περιφέρειας 

Ο Γενικός Διευθυντής 
Λ. ΤΣΑΚΜΑΚΙΔΗΣ 

-♦- 

(5) 

Απόκτηση Ελληνικής ιθαγένειας του ομογενούς αλλοδα¬ 
πού Σπύροβ Γρηγόρη του Γεωργίου. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 12535/12.12.2002 απόφαση του Γενικού Γραμ¬ 
ματέα Περιφέρειας Ανατολικής Μακεδονίας - Θράκης γί¬ 
νεται δεκτή η από 14.6.2001 αίτηση του ομογενούς Αλλο¬ 
δαπού Σπύροβ Γ ρηγόρη του Γεωργίου για την απόκτηση 
Ελληνικής Ιθαγένειας ως και ο εξελληνισμός του επωνύ¬ 
μου του από Σπύροβ σε Σπυρίδη. 

Με εντολή Γ ενικού Γ ραμματέα Περιφέρειας 

Ο Γενικός Διευθυντής 
Λ. ΤΣΑΚΜΑΚΙΔΗΣ 

-♦- 

( 6 ) 

Απόκτηση Ελληνικής Ιθαγένειας της ομογενούς αλλοδα¬ 
πής Σπύροβα Μαρίας του Σάββα. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 12536/12.12.2002 απόφαση του Γενικού Γραμ¬ 
ματέα Περιφέρειας Ανατολικής Μακεδονίας - Θράκης, γί¬ 
νεται δεκτή η από 14.6.2001 αίτηση της ομογενούς αλλο¬ 
δαπής Σπύροβα Μαρίαςτου Σάββα για την απόκτηση Ελ¬ 
ληνικής Ιθαγένειας ως και ο εξελληνισμός του επωνύμου 
της από Σπύροβα σε Σπυρίδου. 

Με εντολή Γ ενικού Γ ραμματέα Περιφέρειας 

Ο Γενικός Διευθυντής 
Λ. ΤΣΑΚΜΑΚΙΔΗΣ 

-♦- 

(7) 

Απόκτηση Ελληνικής Ιθαγένειας του ομογενούς αλλοδα¬ 
πού Κυριακίδη Βλαδίμηρου του Ευσταθίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 13334/12.12.2002 απόφαση του Γενικού Γραμ¬ 


ματέα Περιφέρειας Ανατολικής Μακεδονίας - Θράκης γί¬ 
νεται δεκτή η από 10.7.2001 αίτησητου ομογενούς αλλο¬ 
δαπού Κυριακίδη Βλαδίμηρου του Ευσταθίου για την 
απόκτηση Ελληνικής Ιθαγένειας. 

Με εντολή Γ ενικού Γ ραμματέα Περιφέρειας 

Ο Γ ενικός Διευθυντής 
Λ. ΤΣΑΚΜΑΚΙΔΗΣ 

-♦- 

( 8 ) 

Απόκτηση Ελληνικής Ιθαγένειας της ομογενούς αλλοδα¬ 
πής Τσιβίτσοβα Ντούνιαςτου Βασιλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 12794/12.12.2002 απόφαση του Γενικού 
Γραμματέα Περιφέρειας Ανατολικής Μακεδονίας - 
Θράκης γίνεται δεκτή η από 20.6.2001 αίτηση της ομο¬ 
γενούς αλλοδαπής Τσιβίτσοβα Ντούνιαςτου Βασιλείου 
για την απόκτηση Ελληνικής Ιθαγένειας, ως και ο εξελ- 
ληνισμός του επωνύμου της από Τσιβίτσοβα σε Τσιβί- 
δου. 

Με εντολή Γ ενικού Γ ραμματέα Περιφέρειας 

Ο Γ ενικός Διευθυντής 
Λ. ΤΣΑΚΜΑΚΙΔΗΣ 

-♦- 

(9) 

Απόκτηση Ελληνικής Ιθαγένειας του ομογενούς αλλοδα¬ 
πού Παρασκευόπουλου Ηλίατου Νικολάου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 11105/12.12.2002 απόφαση του Γενικού Γραμ¬ 
ματέα Περιφέρειας Ανατολικής Μακεδονίας - Θράκης, γί¬ 
νεται δεκτή η από 13.6.2001 αίτησητου ομογενούς αλλο¬ 
δαπού Παρασκευόπουλου Ηλία του Νικολάου για την 
απόκτηση Ελληνικής Ιθαγένειας. 

Με εντολή Γ ενικού Γ ραμματέα Περιφέρειας 

Ο Γ ενικός Διευθυντής 
Λ. ΤΣΑΚΜΑΚΙΔΗΣ 

-♦- 

( 10 ) 

Απόκτηση Ελληνικής Ιθαγένειας του ομογενούς αλλοδα¬ 
πού Καϊσίδη Μπελογιάννη του Γεωργίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 14247/12.12.2002 απόφαση του Γενικού Γραμ¬ 
ματέα Περιφέρειας Ανατολικής Μακεδονίας - Θράκης, γί¬ 
νεται δεκτή η από 2.2.2001 αίτηση του ομογενούς αλλο¬ 
δαπού Καϊσίδη Μπελογιάννη του Γ εωργίου για την από¬ 
κτηση Ελληνικής Ιθαγένειας. 

Με εντολή Γ ενικού Γ ραμματέα Περιφέρειας 

Ο Γ ενικός Διευθυντής 
Λ. ΤΣΑΚΜΑΚΙΔΗΣ 

( 11 ) 

Απόκτηση Ελληνικής Ιθαγένειας της ομογενούς αλλοδα¬ 
πής Καϊσίδη Γεωργίου του Αντών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 14251/12.12.2002 απόφαση του Γενικού Γραμ¬ 
ματέα Περιφέρειας Ανατολικής Μακεδονίας - Θράκης, γί¬ 
νεται δεκτή η από 2.2.2001 αίτηση της ομογενούς αλλο¬ 
δαπής Καϊσίδη Γ εωργίου του Αντών για την απόκτηση Ελ¬ 
ληνικής Ιθαγένειας. 

Με εντολή Γ ενικού Γ ραμματέα Περιφέρειας 

Ο Γενικός Διευθυντής 
Λ. ΤΣΑΚΜΑΚΙΔΗΣ 

-Φ- 

( 12 ) 

Απόκτηση Ελληνικής Ιθαγένειας της ομογενούς αλλοδα¬ 
πής Καϊσίδη Αικατερίνης του Ιακώβου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 14250/12.12.2002 απόφαση του Γενικού Γραμ¬ 
ματέα Περιφέρειας Ανατολικής Μακεδονίας - Θράκης, γί¬ 
νεται δεκτή η από 2.2.2001 αίτηση της ομογενούς αλλο¬ 
δαπής Καϊσίδη Αικατερίνης του Ιάκωβου για την απόκτη¬ 
ση Ελληνικής Ιθαγένειας. 

Με εντολή Γ ενικού Γ ραμματέα Περιφέρειας 

Ο Γ ενικός Διευθυντής 
Λ. ΤΣΑΚΜΑΚΙΔΗΣ 


(13) 

Απόκτηση Ελληνικής Ιθαγένειας του ομογενούς αλλοδα¬ 
πού Καϊσίδη Βαλεντίντου Γεωργίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 14246/12.12.2002 απόφαση του Γενικού Γραμ¬ 
ματέα Περιφέρειας Ανατολικής Μακεδονίας - Θράκης, γί¬ 
νεται δεκτή η από 2.2.2001 αίτηση του ομογενούς Αλλο¬ 
δαπού Καϊσίδη Βαλεντίντου Γεωργίου για την απόκτηση 
Ελληνικής Ιθαγένειας. 

Με εντολή Γ ενικού Γ ραμματέα Περιφέρειας 

Ο Γενικός Διευθυντής 
Λ. ΤΣΑΚΜΑΚΙΔΗΣ 

-Φ- 

(14) 

Απόκτηση Ελληνικής Ιθαγένειας της ομογενούς αλλοδα¬ 
πής Καϊσίδη Νίκης του Γεωργίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 14250/12.12.2002 απόφαση του Γενικού Γραμ¬ 
ματέα Περιφέρειας Ανατολικής Μακεδονίας - Θράκης, γί¬ 
νεται δεκτή η από 2.2.2001 αιτίαση της ομογενούς αλλο¬ 
δαπής Καϊσίδη Νίκης του Γ εωργίου για την απόκτηση Ελ¬ 
ληνικής Ιθαγένειας. 

Με εντολή Γ ενικού Γ ραμματέα Περιφέρειας 

Ο Γενικός Διευθυντής 
Λ. ΤΣΑΚΜΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




